Osnovna škola Draganići
Draganići 35, 47201 Draganić
tel: 047/715-196
e-mail: ured@os-draganici. skole.hr

Klasa:  372-03/17-01/05
Urbroj: 2133-23-17-01
Draganić, 14. rujna 2017. godine

Na temelju Odluke o uvjetima, kriterijima i postupku za uzimanje i davanje u zakup prostor i/ili opremu školskih ustanova kojima je Karlovačka županija osnivač (Klasa: 010-01/13-01/249, Ur.broj: 2133/1-02/03-13-01 od 13. svibnja 2013. godine) Osnovna škola Draganići zastupana po ravnateljici Marici Jurčić, objavljuje

**JAVNI POZIV**

za davanje u zakup školske sportske dvorane

za školsku godinu 2017./2018.

Predmet natječaja je zakup sportske dvorane.

1. Dvorana se daje u zakup za sportske aktivnosti i druge programe koji se u njoj mogu izvoditi.
2. Školska sportska dvorana se iznajmljuje u razdoblju od 01.10.2017. do 30.06.2018. u vremenu kada je prostor slobodan, odnosno, kada ga ne koristi Škola.
3. Ponuditelj je obvezan navesti željeni termin te broj sati korištenja. Raspored korištenja napravit će se u dogovoru korisnika i Škole.
4. Cijena iznajmljivanja određuje se po satu temeljem Odluke o uvjetima, kriterijima i postupku za uzimanje i davanje u zakup prostor i/ili opremu školskih ustanova kojima je Karlovačka županija osnivač i Odluke ŠO (120,00 kn po satu (60 min) korištenja).
5. Prednost kod iznajmljivanja daje se klubovima i udrugama s područja Općine Draganić.

Prijave dostaviti na adresu Škole, na obrascu koji je u prilogu.

 Ravnateljica Škole
 Marica Jurčić

OSNOVNA ŠKOLA DRAGANIĆI

DRAGANIĆI 35, DRAGANIĆ

**OBRAZAC PRIJAVE**

**za iskazivanje interesa za zakup školske sportske dvorane**

|  |  |
| --- | --- |
| Naziv rekreacije/kluba/udruge |  |
| Ovlaštena osoba: |  |
| OIB: |  |
| Adresa: |  |
| Telefon/mobitel: |  |
| Planirani datum početka korištenja: |  |
| Željeni termin(i) korištenja dvorane:* dan u tjednu, vrijeme (od-do)
 |  |

Datum podnošenja prijave: Potpis i pečat podnositelja prijave:

REPUBLIKA HRVATSKA

KARLOVAČKA ŽUPANIJA

OSNOVNA ŠKOLA DRAGANIĆI

DRAGANIĆ, DRAGANIĆI 35

**KUĆNI RED SPORTSKE DVORANE**

* Dvorana je namijenjena za provođenje nastave tjelesne i zdravstvene kulture, sportskih aktivnosti, natjecanja, sportsko-rekreativnih i kulturnih aktivnosti.
* U dnevnoj obući dozvoljen je ulazak korisnika samo do svlačionica, a ulazak u dvoranu dozvoljen je isključivo u dvoranskoj sportskoj obući donešenoj za korištenje samo za dvoranu
* Za rukovanje rasvjetom, sustavom grijanja zadužena je odgovorna osoba od strane Škole.
* Ulaz u dvoranu dozvoljen je korisnicima prema rasporedu korištenja.
* U dvoranu se ne može ulaziti bez učitelja TZK, učitelja razredne nastave odnosno trenera ili voditelja rekreacije.
* Učitelj TZK, učitelj razredne nastave, treneri i svi voditelji aktivnosti koje se održavaju u dvorani obavezni su prisustvovati satu koji je u tijeku te paziti na imovinu Škole.
* U prostor dvorane nije dozvoljeno unošenje i konzumiranje jela i alkoholnih pića.
* Zabranjeno je pušenje u zgradi i njezinom dvorišnom prostoru.
* U prostoru dvorane najstrože je zabranjeno: unošenje oružja, oštrih predmeta i slično, svaki oblik uništavanja inventara, unošenje sredstava, opreme i uređaja koji mogu izazvati požar i eksploziju, prijevoznih sredstava (bicikala, rola, skateboarda, romobila i sl.), dovođenje životinja, igranje igara na sreću i sve vrste kartanja, unošenje tiskovina nepoćudnog sadržaja, bacanje smeća izvan koševa za otpatke, vršenje svakog oblika fizičkog i psihičkog nasilja
* Radi uštede i ekonomičnosti, korisnici su dužni zatvarati vodu i gasiti svjetla odmah po prestanku korištenja.
* Svako nedolično ponašanje za vrijeme treninga te namjerno uništavanje inventara i opreme rezultirat će udaljavanjem korisnika iz dvorane, a za oštećenu opremu i inventar teretit će se korisnik.
* Molimo sve korisnike dvorane da se pridržavaju Kućnog reda sportske dvorane.

Predsjednica Školskog odbora: Ravnateljica Škole:

 Alenka Bujan Marica Jurčić